Görz

Görz (tysk: Grafschaft Görz), (fra 1365 Gefürstete Grafschaft Görz, i 1747 til Gefürsteten Grafschaft Görz und Gradisca) var et grevskap i de sydøstlige Alpene.
Dens områder, inkludert den mangeårige residensbyen Görz (i dag Gorizia), lå i dagens Nord-Italia og Slovenia. Den offisielle betegnelsen var Grafschaft Görz (1120–1253), Grafschaft Görz-Tirol (1253–1363), Gefürstete Grafschaft Görz (1365–1754) respektive Gefürstete Grafschaft Görz und Gradisca (1754–1919).
Grevehuset Görz er dokumentert siden 1100-tallet som grever i Lienz (dagens Øst-Tirol) og Lurngau (Kärnten). Etter at de hadde blitt innsatt som fogder av patriarken i Aquileia, og dermed forvaltet deler av Friuli og Istria, antok grevene navnet von Görz etter den nye residensbyen Görz. I 1253, da den siste greven av Tirol hadde dødd ut, arvet Görz' greve Meinhard III Tirol. Imidlertid ble grevskapet delt i 1271, og linjen som regjerte Tirol døde ut i 1363, hvorpå Tirol tilfalt Habsburgerne.
Meinhard VII, som regjerte Görz' stamland, ble 1365 opphevet til riksfyrstestanden av den tysk-romerske keiseren Karl IV. Hans siste mannlige etterkommer, Leonhard I, døde i 1500, og grevskapet tilfalt Habsburg ved keiser Maximilian I. Denne løste områdene rundt Lienz og Pustertal fra Görz og forente dem med Tirol. Resten av grevskapet forble derimot formelt et selvstendig land med egen landdag og sete i riksdagen. Da byen Gradisca d'Isonzo ble (gjen)forent med Görz i 1754, skiftet grevskapet navn til Görz og Gradisca.
I 1809 gjorde Napoleon Görz til en del av de Illyriske provinser, men området kom tilbake til Habsburg i 1850. I det østerriksk-ungarske dobbeltmonarkiet ble Görz slått sammen med fristaden Trieste og markgrevskapet Istria til kronlandet Küstenland. Etter den første verdenskrig tilfalt områdene gjennom St.-Germain-traktaten 1919 Italia. Italia måtte etter den andre verdenskrig i sin tur overlate mesteparten av området til Jugoslavia (nå Slovenia). Den italienske resten utgjør i dag provinsen Gorizia i den autonome regionen Friuli-Venezia Giulia.


== Genealogi ==
Grevehuset Görz er også kjent som Meinhardinerne. Regjerende grever er fremhevet med halvfeit skrift:

Meinhard I (?) ∞ Elisabet av Schwarzenburg
Henrik II (?–1150)
Meinhard av Istria (?–1193)
Engelbert II (?–1191) ∞ Adelheid av Valley
Meinhard II (?–1231)
Beatrix (?)
Engelbert III (?–1220) ∞ Matilde av Andechs
Meinhard III (som Meinhard I greve av Tirol fra 1253; 1194–1258) ∞ Adelheid av Tirol
Adelheid (?–1291) ∞ Fredrik av Ortenburg
Berta (?–1267) ∞ Konrad av Wullenstetten
Meinhard IV (som Meinhard II greve av Tirol, som Meinhard I hertug av Kärnten; 1238–1295) ∞ Elisabet av BayernDen tyrolske linje:
Elisabet (1263–1313) ∞ Albrecht I av Det tysk-romerske rike
Agnes (?) ∞ Fredrik I av Meißen
Otto (?–1310) ∞ Eufemia av Schlesien-Liegnitz
Elisabet (?) ∞ Peter II av Sicilia
Albert II (?–1292) ∞ Agnes av Hohenburg
Margrete (?) ∞ Fredrik IV av Hohenzollern-Nürnberg
Ludvig (?–1305)
Henrik VI (?–1335) ∞ Adelheid av Braunschweig
Adelheid (?)
Margrete (1318–1369) ∞ Ludvig V av Bayern
Meinhard av Bayern (1344–1363)
Albert I (?–1304) ∞ Eufemia av Schlesien-GlogauDen görziske linje:
Henrik III (1263–1323) ∞ Beatrix die Camerino (1297–1312), ∞ Beatrix av Niederbayern (1322–1323)
Meinhard V (?)
Johann Henrik IV (?–1338) ∞ Anna av Østerrike
Albert II (?–1327) ∞ Elisabet av Hessen (1299–?), ∞ Eufemia av Matsch (1321–)
Elisabet (?) ∞ Vilhelm av Schaunberg-Trüchsen
Katarina (?) ∞ Ulrik av Waldsee
Klara (?) ∞ Herdeggen av Pettau
Katarina (?) ∞ Ulrik av Taufers
Albert III (?–1374) ∞ Katarina av Cilli
Henrik V (?) ∞ Gigliola di Carrara
Meinhard VI (?) ∞ (1347–?) Katarina av Pfannberg, ∞ (1376–?) Utelhild av Matsch
Anna (?–1402) ∞ Ivan av Veglia
Katarina (?–1391) ∞ Johann II av Bayern-München
Ursula (?) ∞ Henrik VIII av Schaunberg
Elisabet (?)
Henrik VI (1376–1454) ∞ (1400–?) Elisabet av Cilli, ∞ (?) Katarina av Gara
Anna (?) ∞ Brunoro del la Scala
Margrete (?–1450) ∞ Johann av Oettingen-Wallerstein
Johann II (1433–1462)
Leonhard (1440–1500) ∞ Paola Gonzaga
Ludvig (?–1457)
Johann Meinhard VII (?–1430)
Margrete (?)


== Eksterne lenker ==
«Küstenland», fra nettstedet DEUTSCHE-SCHUTZGEBIETE.DE (tysk)